Foydalanuvchilarning 44 foizi ilova ishida muammolar paydo bo‘lgani, 38 foizi xabar jo‘natib bo‘lmayotgani va 18 foizi serverga ulanishning imkoni yo‘qligini bildirgan. Foto: theverge.com Telegram foydalanuvchilari messenjer ishidagi uzilishlardan shikoyat qildi. Bu haqda Downdetector saytida ma’lum qilindi. Uzilishlar Toshkent vaqti bilan soat 22:05 dan so‘ng boshlandi. Foydalanuvchilarning 44 foizi ilova ishida muammolar paydo bo‘lgani, 38 foizi xabar jo‘natib bo‘lmayotgani va 18 foizi serverga ulanishning imkoni yo‘qligini bildirgan. Messenjer faoliyatidagi uzilishlar haqida Rossiya, Ukraina, O‘zbekistondagi foydalanuvchilar ma’lum qilgan. Shuningdek, Belarus va Polshada ham messenjer ishida nosozliklar kuzatilgani aytilmoqda. Telegram qo‘llab-quvvatlash markazi vakili Davronbek Rustamov jamoa mazkur kamchiliklarni bartaraf etish ustida ishlayotganini bildirib, foydalanuvchilarga @TeleUz proksisidan foydalanib turishni tavsiya qilgan.